cyanic-selkie/wikianc huggingface dataset:
Αβικέννας
Η έννοια της αναγκαιότητας
Με βάση αυτές τις διακρίσεις ο Αβικέννας ορίζει ως ιδιότητες του Θεού την αλήθεια, το απόλυτο καλό, την αγάπη και τη ζωή. Ο Θεός δεν μπορεί να είναι κάτι κακό, μια και δεν έχει καμιά δύναμη αλλά είναι καθαρή ενέργεια. Δεν μπορούν να υπάρξουν στην ουσία του ελλείψεις ή καταστάσεις που δεν είναι εν ενεργεία ή πλήρως εκδηλωμένες. Κοινή αντίληψη της εποχής υπήρξε η άποψη ότι η κακία δεν έχει ανεξάρτητη ύπαρξη αλλά είναι μια έλλειψη του καλού και αγαθού ή privatio boni. Επειδή λοιπόν ο Θεός είναι τo Απόλυτο Καλό και επειδή όλα τα χαρακτηριστικά του Θεού είναι συνυφασμένα στην απόλυτη ουσία Του, συνεπάγεται ότι ο Θεός είναι και η Αλήθεια και η Αγάπη και η Ζωή· αυτές είναι οι εκφάνσεις τον Καλού στη γνώση, τη σχέση με τους άλλους ανθρώπους και την προσωπική κατάσταση. Στην προσπάθειά του να ενοποιήσει και να συστηματοποιήσει τους χώρους της φιλοσοφίας και γενικά του επιστητού ήρθε σε σύγκρουση με το κατεστημένο της ισλαμικής θρησκείας και τα δόγματά της. Ο ισλαμικός Θεός, από την απόλυτα ελεύθερη ύπαρξη που έχει στο Κοράνιο, αποκτά στο σύστημα του Αβικέννα κοσμολογική διάσταση και περιορίζεται από λογικές και μεταφυσικές αναγκαιότητες που δεσμεύουν τη δημιουργία και τον Δημιουργό. Τα κείμενα του Αβικέννα μεταφέρθηκαν στη Δύση και μεταφράστηκαν τον 12ο αιώνα φέρνοντας τη δυτική ευρωπαϊκή φιλοσοφία αντιμέτωπη με μια συστηματικότατη και ενοποιημένη φιλοσοφική θεωρία. Σημαντικοί μεσαιωνικοί φιλόσοφοι του 12ου και του 13ου αιώνα υιοθέτησαν τις ψυχολογικές και κοσμογονικές απόψεις του. Αν και η πιο ευρεία χρήση των μεταφυσικών βιβλίων του Αριστοτέλη μετά τον 13ο αιώνα έθεσε σε αμφισβήτηση πολλές από τις απόψεις του Αβικέννα, είναι χαρακτηριστικό ότι μεγάλοι φιλόσοφοι, όπως ο Ουΐλλιαμ της Ουβέρνης (πέθανε το 1249), ο Ρότζερ Μπέικον, ο Θωμάς Ακινάτης και ο Ιωάννης Ντανς Σκώτος διαμόρφωσαν τα φιλο­σοφικά συστήματά τους σε αντιπαράθεση με το σύστημα του Αβικέννα.
Έργα
thumb|left|Η εισαγωγή στον Κανόνα του Αβικέννα, από χειρόγραφο του 16ου αι. Ο ιμπν Σίνα έγραψε περίπου 450 έργα, από τα οποία διασώθηκαν περίπου τα 240. Από τα επιζώντα έργα του 150 είναι φιλοσοφικά, ενώ 40 είναι αφιερωμένα στην ιατρική. Έγραψε επίσης έργα για την ψυχολογία, τη γεωλογία, τα μαθηματικά, την αστρονομία και τη λογική. Η σημαντικότερη εργασία του όσον αφορά στα μαθηματικά, όμως, είναι το εκτενές εγκυκλοπαιδικό έργο του, το Kitab Al- shifa (το βιβλίο της θεραπείας). Ένα από τα τέσσερα μέρη αυτού του έργου είναι αφιερωμένο στα μαθηματικά και περιλαμβάνονται η αστρονομία και η μουσική ως κλάδοι των μαθηματικών. Στην πραγματικότητα διαίρεσε τα μαθηματικά σε τέσσερις κλάδους, τη γεωμετρία, την αστρονομία, την αριθμητική και τη μουσική, και υποδιαίρεσε έπειτα κάθε μία θεματική ενότητα χωριστά. Υποδιαίρεσε τη γεωμετρία στη γεωδαισία, τη στατική, την κινητική, την υδροστατική και την οπτική. Την αστρονομία την υποδιαίρεσε στους αστρονομικούς και γεωγραφικούς πίνακες και το ημερολόγιο. Την αριθμητική την υποδιαίρεσε στην άλγεβρα και την ινδική πρόσθεση και αφαίρεση. Τέλος, υποδιαίρεσε την μουσική στα μουσικά όργανα.
Το γεωμετρικό τμήμα της εγκυκλοπαίδειας είναι βασισμένο στα Στοιχεία του Ευκλείδη. Τα θέματα που εξετάζονται εδώ είναι: ευθείες, γωνίες, και επίπεδα, παραλληλία, τρίγωνα, κατασκευές με κανόνα και διαβήτη, γεωμετρική άλγεβρα, ιδιότητες του κύκλου, αναλογίες χωρίς αναφορά των άρρητων αριθμών, τομείς του κύκλου, κανονικά πολύγωνα και όγκοι πολυέδρων και σφαίρας.
Οι επιστολές είναι ένα άλλο τμήμα των κειμένων που άφησε πίσω του ο φιλόσοφος. Ο ιμπν Σίνα είναι γνωστό ότι διατηρούσε αλληλογραφία με τον αλ-Μπιρουνί. Σε αυτές τις επιστολές του καλύπτονται θέματα όπως η φιλοσοφία, η αστρονομία και η φυσική. Σε άλλες επιστολές του που διασώθηκαν περιλαμβάνονται στη θεματολογία τους επιχειρήματα ενάντια στους θεολόγους και εκείνους που δηλώνουν ότι κατέχουν μαγικές δυνάμεις, καθώς επίσης και απαντήσεις σε εκείνουν που δείχνουν επιφανειακό ενδιαφέρον για κάποιον κλάδο της γνώσης. Σε άλλες επιστολές –κυρίως προς μαθητές του- επεξηγεί ορισμένα θέματα και απαντά στις δυσκολίες που συνάντησαν σε κάποιο κλασικό κείμενο. Αρκετοί μελετητές θωρούν ότι ο Αβικέννας προωθούσε τη φυσική επιστήμη και μιλούσε ενάντια στους θρησκευόμενους που προσπαθούσαν να κρύψουν την αλήθεια.
Εξωτερικοί σύνδεσμοι
Κατηγορία:Πέρσες φιλόσοφοι Κατηγορία:Πέρσες ποιητές Κατηγορία:Πέρσες αστρονόμοι Κατηγορία:Ιατροί του Μεσαίωνα Κατηγορία:Χημικοί Κατηγορία:Γεωλόγοι Κατηγορία:Ασιάτες πολιτικοί Κατηγορία:Φυσικοί Κατηγορία:Μεσαιωνικοί φιλόσοφοι Κατηγορία:Ισλαμική φιλοσοφία Κατηγορία:Αριστοτελικοί φιλόσοφοι
Τόμας Μπαρ
Ο Τόμας Μπαρ (γενν. 24 Ιουλίου 1992) είναι Ιρλανδός αθλητής του στίβου που εξειδικεύεται στα 400 μέτρα με εμπόδια.
Στις 15 Αυγούστου 2016 στους Θερινούς Ολυμπιακούς Αγώνες 2016, τερμάτισε 2ος στη σειρά του με 48.93, στη συνέχεια κατέρριψε το ρεκόρ της Ιρλανδίας στο αγώνισμα με 48.39 και κέρδισε τη σειρά του στους ημιτελικούς. Τερμάτισε 4ος στον τελικό καταρρίπτοντας πάλι το ρεκόρ Ιρλανδίας με 47.97.
Στο Παγκόσμιο Πρωτάθλημα Στίβου 2017 αναγκάστηκε να αποσυρθεί από τους ημιτελικούς λόγω γαστρεντερίτιδας.
Στο Ευρωπαϊκό Πρωτάθλημα Στίβου 2018 κατέκτησε το χάλκινο μετάλλιο στα 400 μέτρα με εμπόδια, πίσω από τον Κάρστεν Βάρχολμ και τον Γιασμάνι Κοπέλο με επίδοση 48.31 δευτερόλεπτα.
Παραπομπές
Κατηγορία:Ιρλανδοί αθλητές Μπαρ Κατηγορία:Αθλητές του στίβου στους Θερινούς Ολυμπιακούς Αγώνες 2020
NGC 502
Ο NGC 502 είναι φακοειδής γαλαξίας στον αστερισμό Ιχθύες. Απέχει περίπου 113 εκατομμύρια έτη φωτός από το Ηλιακό Σύστημα και ανακαλύφθηκε στις 25 Σεπτεμβρίου 1862 από τον αστρονόμο Χάινριχ ντ' Αρέ (Heinrich d'Arrest).
Εξωτερικοί σύνδεσμοι
0502 05034 00922 Κατηγορία:Ιχθύες (αστερισμός) Κατηγορία:Φακοειδείς γαλαξίες Κατηγορία:Αντικείμενα 2MASS
Γαλατσώνα Εύβοιας
Η Γαλατσώνα είναι ημιορεινό χωριό της βόρειας Εύβοιας το οποίο υπάγεται διοικητικά στον Δήμο Ιστιαίας - Αιδηψού και βρίσκεται κτισμένη σε υψόμετρο 260 μέτρων. Έχει μόνιμο πληθυσμό 72 κατοίκους σύμφωνα με την απογραφή του 2021 ενώ με αυτήν του 2011 ήταν 65.
NGC 503
Αναφορές
0503 05086 Κατηγορία:Ιχθύες (αστερισμός) Κατηγορία:Ελλειπτικοί γαλαξίες
Γαλατσώνα Εύβοιας
Παραπομπές
Κατηγορία:Χωριά του νομού Εύβοιας Κατηγορία:Δήμος Ιστιαίας - Αιδηψού
Νίνα Μπαγκίνσκαγια
Η Νίνα Μπαγκίνσκαγια (γεννημένη 30 Δεκεμβρίου 1946, στο Μινσκ, Λευκορωσία) είναι μία Λευκορωσίδα ακτιβίστρια για τα ανθρώπινα δικαιώματα, δημόσιο πρόσωπο και γεωλόγος.
Βιογραφία
Η Νίνα Μπαγκίνσκαγια γεννήθηκε στο Μινσκ της Λευκορωσίας, στις 30 Δεκεμβρίου 1946. Από μικρή ηλικία, έκανε αγωνιστική ποδηλασία. Σε νεαρή ακόμη ηλικία, ενώ οδηγούσε το ποδήλατο της, είχε ένα ατύχημα που οδήγησε σε σύγκρουση με ένα αυτοκίνητο, το οποίο είχε ως αποτέλεσμα έναν τραυματισμό στο κεφάλι και μετατραυματική επιληψία.
Η Μπαγκίνσκαγια αποφοίτησε από το Κρατικό Πανεπιστήμιο Πληροφορικής και Ραδιοηλεκτρονικής της Λευκορωσίας, ειδικευμένη στη συναρμολόγηση ραδιοεξοπλισμού. Ακολουθώντας το παιδικό της όνειρο να γίνει γεωλόγος, αποφοίτησε από το Ινάνου-Φρανκβίσκ Ινστιτούτο Πετρελαίου και Φυσικού Αερίου (Ουκρανία) ως ειδική στην εξερεύνηση κοιτασμάτων πετρελαίου και φυσικού αερίου. Εργάστηκε ως γεωλόγος στο Λευκορωσικό Ερευνητικό Γεωλογικό Ινστιτούτο (BelNIGRI). Ταυτόχρονα, έγινε μέλος του Λευκορωσικού Λαϊκού Μετώπου και δημιούργησε μία τοπική ένωση του Λευκορωσικού Λαϊκού Μετώπου στο ινστιτούτο της.
Από το 1988, ξεκινώντας από την επιμνημόσυνη συνάντηση την Ημέρα της Μνήμης των Προγόνων, συμμετείχε ενεργά σε διάφορες διαμαρτυρίες. Το 1994, μετά την άνοδο στην εξουσία στη Λευκορωσία του Αλεξάντερ Λουκασένκο, απολύθηκε από το ινστιτούτο επειδή η έκθεση του έργου της εκπονήθηκε στη Λευκορωσική γλώσσα.
Κρατήθηκε δεκάδες φορές από την αστυνομία και πέρασε πολλές μέρες σε προσωρινά κελιά απομόνωσης. Την 1η Αυγούστου 2014, συνελήφθη για καύση της σοβιετικής σημαίας κοντά στο κτίριο της Υπηρεσίας Κρατικής Ασφάλειας (KGB) στο Μινσκ. Η διαδήλωσή της τίμησε την 1η Αυγούστου 1937 και το κάψιμο δεκάδων χιλιάδων λευκορωσικών πολιτιστικών χειρογράφων, μετά το οποίο εκτελέστηκαν οι συγγραφείς των έργων.
Το 2015, η Μπαγκίνσκαγια συνελήφθη για διαμαρτυρία στη μνήμη του Μιχαήλ Ζιζνέφσκι, ο οποίος πέθανε στο Euromaidan (Ευρωπλατεία) στην Ουκρανία. Μετά τα γεγονότα της 25ης Μαρτίου 2017, όταν συνελήφθησαν δεκάδες ακτιβιστές στο Μινσκ (η υπόθεση «Λευκή Λεγεώνα») και εκατοντάδες συμμετέχοντες σε ολόκληρη τη Λευκορωσία συνελήφθησαν κατά την Ημέρα της Ελευθερίας, η Νίνα Μπαγκίνσκαγια πήγαινε καθημερινά στο κτίριο της KGB με λευκή-κόκκινη-λευκή σημαία και μία αφίσα με την ένδειξη "Ελευθερία στους Ανθρώπους".
Στις 5 Απριλίου 2019, συμμετείχε σε άλλη μία διαμαρτυρία. Ο σκοπός αυτής της διαμαρτυρίας ήταν να παρεμποδίσει το λεγόμενο «έργο εξωραϊσμού», το οποίο στις 4 Απριλίου 2019 κατέστρεψε 30 μνημεία σταυρούς κατά μήκος της περιμέτρου των μαζικών τάφων αυτών που δολοφονήθηκαν τη δεκαετία του 1930. Συνελήφησαν οι Πάβελ Σεβιάρινετς, πολιτικός και συμπρόεδρος της Χριστιανικής Δημοκρατίας της Λευκορωσίας και η Νίνα Μπαγκίνσκαγια, που ήρθε με μία μεγάλη λευκή-κόκκινη-λευκή σημαία.
Το 2020, η Μπαγκίνσκαγια υποστήριξε διαμαρτυρίες μετά τις προεδρικές εκλογές στις 9 Αυγούστου. Λόγω της γενναιότητας της, έγινε σύμβολο του κινήματος. Έδωσε συνεντεύξεις στο BBC News καθώς και σε δημοσιογράφους από τη Σουηδία, την Πολωνία, τη Γερμανία, τη Γαλλία. Ο Μαξίμ Κατζ αφιέρωσε στην Μπαγκίνσκαγια ένα από τα επεισόδια στο κανάλι του στο Youtube.
Το 2020, η Μπαγκίνσκαγια έγινε διάσημη για την έκφρασή της «Απλώς περπατάω» όταν έδωσε αυτή την απάντηση στην αστυνομία ταραχών που προσπάθησε να την σταματήσει και να αφαιρέσει τη σημαία της.
Τον Σεπτέμβριο του 2020, η Baginskaya εμφανίστηκε στο περιοδικό Italian Vogue ως η μητέρα της επανάστασης της Λευκορωσίας. Φωτογραφήθηκε από τον Ιβάν Ρεβιάκο.
Όλες οι κόκκινες-άσπρες-κόκκινες σημαίες που χρησιμοποιεί η Μπαγκίνσκαγια στις διαμαρτυρίες ράβονται από αυτήν..Η μεγαλύτερη σημαία που έκανε ήταν μια σημαία 9 μέτρων (9m x 4,5m). της πήρε τρεις μέρες για να το ράψει και το έδωσε στη νεολαία.
Τα σωρευτικά πρόστιμα που οφείλει η Μπαγκίνσκαγια στην κυβέρνηση για τη συμμετοχή της σε εκατοντάδες διαμαρτυρίες αντιστοιχούν σε δεκάδες χιλιάδες δολάρια. Το καλοκαιρινό της ακίνητο πωλείται σε δημοπρασία από το κράτος. Η κυβέρνηση παίρνει το 50% της σύνταξης Μπαγκίνσκαγια (το 2020, η σύνταξή της ήταν 200 ρούβλια της Λευκορωσίας (77 $ ΗΠΑ) το μήνα).
Βιβλιογραφία
Κατηγορία:Ακτιβιστές
Σέξτος Άλκιμος Έκδικος Άβιτος
Ο Σέξτος Άλκιμος Έκδικος Άβιτος (Avit de Vienne, 450 - 525), γνωστός και ως Σέξτιμος Άβιτος ή Σίξτος Άβιτος , ήταν Γαλλορωμαίος ποιητής και χριστιανός επίσκοπος της Βιεν στη Γαλατία. Η φήμη του βασίζεται εν μέρει στην ποίησή του, αλλά και στο ρόλο που έπαιξε ως γραμματέας των βασιλέων των Βουργουνδών.
Ο Άβιτος γεννήθηκε σε μια εξέχουσα γαλλορωμαϊκή οικογένεια γερουσιαστών που σχετιζόταν με τον αυτοκράτορα Άβιτο.
Η ζωή του
Η καταγωγή του ήταν αριστοκρατική, ενώ και η μόρφωσή του ήταν υψηλή. Η συγγραφική και αποστολική του δράση ήταν πλούσια.
Αναγνωρίζεται ως άγιος. Η Καθολική εκκλησία εορτάζει την μνήμη του στις 5 Φεβρουαρίου.
Εξωτερικοί σύνδεσμοι
Κατηγορία:Άγιοι της Ρωμαιοκαθολικής Εκκλησίας Κατηγορία:Επίσκοποι του 6ου αιώνα
Βέρνερ Νάουμαν (επιχειρηματίας)
Ο Δρ. Ρούντολφ Βίλχελμ Βέρνερ Νάουμαν ( Γερμανικά: Rudolf Wilhelm Werner Naumann) γέννηθηκε στις 23 Νοεμβρίου 1896. Ήταν Γερμανός επιχειρηματίας και διευθυντής του εργοστασίου της εταιρείας κατασκευής αεροσκαφών «Φόκε-Βουλφ» στη Βρέμη. Ο Νάουμαν απεβίωσε στις.
Βιογραφία
Ο Βέρνερ Νάουμαν γεννήθηκε στις 23 Νοεμβρίου 1896 στο Μαγδεβούργο και ήταν γιος ενός αναλογιστή, ο οποίος μετακόμισε στη Βρέμη το 1898. Ο Νάουμαν φοίτησε στο «Νέο Γυμνάσιο». Στο Α΄ Παγκόσμιο Πόλεμο υπηρέτησε ως ιατρός και άρχισε να σπουδάζει ιατρική. Το 1919, σπούδασε Νομική και Οικονομικά στο Πανεπιστήμιο «Γκέοργκ Αουγκούστ» του Γκέτινγκεν ( γ: «Georg-August-Universität Göttingen») και στη συνέχεια έλαβε το διδακτορικό του τίτλο στο Βίρτσμπουργκ.
Το 1923 εντάχθηκε στην εταιρεία ιδιωτικής τραπεζικής «Γ. Φ. Σρέντερ» ( γ: «J. F. Schröder») του Γιόχαν Φρίντριχ Σρέντερ στη Βρέμη. Μέσω της εργασίας του στη «Γ. Φ. Σρέντερ» δημιούργησε τις πρώτες του διασυνδέσεις με άτομα από τον κύκλο της βιομηχανίας αεροσκαφών. Στις 24 Οκτωβρίου 1923 αποτέλεσε συνιδρυτής της «Κατασκευαστική Αεροσκαφών Βρέμης ΑΕ» ( γ: «Bremer Flugzeugbau AG») μαζί με τους Χένριχ Φόκε και Γκέοργκ Βουλφ. Την 1 Ιανουαρίου 1924, η εταιρεία άλλαξε το όνομά της σε «Κατεσκευαστική Αεροσκαφών Φόκε-Βουλφ ΑΕ» ( γ: «Focke-Wulf Flugzeugbau AG»), η οποία αργότερα άλλαξε την υπόστασή της σε Εταιρεία Περιορισμένης Ευθύνης ( γ: «GmbH») με την ονομασία «Κατασκευαστική Αεροσκαφών Φόκε-Βουλφ ΕΠΕ» ( γ: «Focke-Wulf Flugzeugbau GmbH»). Ο Βέρνερ Νάουμαν εργάστηκε στην εταιρεία από το 1924 σαν Διευθύνων Σύμβουλος.
Το 1931 και μετά από κυβερνητικές πιέσεις, η «Φόκε-Βουλφ» συγχωνεύτηκε με την «Κατασκευαστική Αεροσκαφών Άλμπατρος ΕΠΕ» ( γ: «Albatros-Flugzeugwerke GmbH»). Ο μηχανικός και πιλότος δοκιμών της «Άλμπατρος», Κουρτ Τανκ, έγινε υπεύθυνος του τεχνικού τμήματος.
Ο Δρ. Λούντβιχ Ροζέλιους ( γ: Ludwig Roselius) έγινε διευθυντής το 1925 αλλά το 1933 έδωσε τη θέση στον αδερφό του, Φρίντριχ. Το 1938 η εταιρεία του Ροζέλιους «Καφέ ΧΑΓΚ» ( γ: «Café HAG») αύξησε το ποσοστό των μετοχών της στο 46% και η γερμανική εταιρεία ηλεκτρικών ειδών «Κ. Λόρεντς ΑΕ» ( γ: «C. Lorenz AG») εξασφάλισε το 28%. Η εταιρεία άλλαξε τη σύστασή της σε Εταιρεία Περιορισμένης Ευθύνης ( γ: «GmbH») με την ονομασία «Κατασκευαστική Αεροσκαφών Φόκε-Βουλφ ΕΠΕ» ( γ: «Focke-Wulf Flugzeugbau GmbH») και δεν ήταν πλέον υποχρεωμένη να δημοσιεύει τους λογαριασμούς της. Το κεφάλαιο της εταιρείας αυξήθηκε σημαντικά σε αυτό το σημείο.
Ο Βέρνερ Νάουμαν απεβίωσε στη Βρέμη της τότε Δυτικής Γερμανίας στις.
Παραπομπές
Κατηγορία:Γερμανοί δικηγόροι Κατηγορία:Γερμανοί επιχειρηματίες
Α.Σ. Απόλλων Πατρών
Ο Αθλητικός Σύλλογος Απόλλων Πατρών είναι ελληνικό αθλητικό σωματείο που δραστηριοποιείται στην πόλη της Πάτρας, στο Νομό Αχαΐας. Επίσημο έτος ίδρυσής του είναι το 1926 και αγωνίζεται με χρώματα το μαύρο και το λευκό. Κατά την ιστορική του πορεία έχει αλλάξει πολλά εμβλήματα, σύμβολό του σήμερα είναι η κεφαλή του αρχαίου θεού Απόλλωνα.
Την εποχή της ίδρυσής του ο σύλλογος διέθετε αποκλειστικά ποδοσφαιρική ομάδα, η οποία σήμερα δεν υφίσταται. Στη σύγχρονη εποχή διατηρεί τμήματα καλαθοσφαίρισης και πετοσφαίρισης για αθλητές και αθλήτριες όλων των ηλικιακών ομάδων. Στη διάρκεια της πορείας του ο Απόλλων διέθετε επίσης τμήματα ποδηλασίας, στίβου και επιτραπέζιας αντισφαίρισης.
Έδρα του ήταν αρχικά η συνοικία Χαλκωματά, τα Ψηλαλώνια και έπειτα η συνοικία Σκαγιοπούλειο, όπου διατηρούσε για πολλά χρόνια ανοιχτό γήπεδο. Το 1992, με την αποπεράτωση του Κλειστού Γυμναστηρίου στη συνοικία Περιβόλα, μετέφερε την έδρα του εκεί.
Τμήμα καλαθοσφαίρισης ανδρών
Το τμήμα ανδρικής καλαθοσφαίρισης του Απόλλωνα Πατρών ιδρύθηκε αμέσως μετά τη λήξη του Β' Παγκοσμίου Πολέμου και συγκεκριμένα το 1947. Νομικά αποτελεί ένα από τα επαγγελματικά τμήματα του συλλόγου, με επίσημη ονομασία Απόλλων Πατρών 2012 Κ.Α.Ε. και χορηγική-εμπορική ονομασία Απόλλων Πατρών Carna. Έδρα του είναι το ιδιόκτητο Κλειστό Γυμναστήριο στην περιοχή της Περιβόλας Πατρών χωρητικότητας 3.500 θεατών.
Στη μακρόχρονη πορεία του ο Απόλλων αποτελεί διαχρονικά μια από τις ισχυρότερες ομάδες του αθλήματος στη χώρα, μετρώντας περισσότερα από τριάντα χρόνια (αθροιστικά) παρουσίας στο κορυφαίο επίπεδο. Παράλληλα έχει φτάσει δύο φορές σε τελικό Κυπέλλου Ελλάδος, ενώ διαθέτει στην τροπαιοθήκη του από δύο Πρωταθλήματα Α2 και Β' Εθνικής Κατηγορίας. Επιπλέον μετρά πέντε συμμετοχές σε ευρωπαϊκές διοργανώσεις, οι σημαντικότερες από τις οποίες έλαβαν χώρα στα μέσα της δεκαετίας του 1990.
Τμήμα καλαθοσφαίρισης γυναικών
Το τμήμα γυναικείας καλαθοσφαίρισης νομικά αποτελεί ένα από τα ερασιτεχνικά τμήματα του συλλόγου. Έδρα του είναι το ιδιόκτητο Κλειστό Γυμναστήριο στην περιοχή της Περιβόλας Πατρών χωρητικότητας 3.500 θεατών.
Η γυναικεία ομάδα του Απόλλωνα Πατρών έχει αναδειχθεί τέσσερις φορές Πρωταθλήτρια στην τοπική Κατηγορία της Ε.Σ.Κ. Αχαΐας-Ηλείας και συγκεκριμένα κατά τα έτη 1997-98, 2005-06, 2006-07 και 2010-11.
Τμήμα πετοσφαίρισης ανδρών
Το τμήμα πετοσφαίρισης ανδρών του Απόλλωνα Πατρών διαθέτει στην τροπαιοθήκη του τρία τοπικά Πρωταθλήματα. Συγκεκριμένα κατά τα έτη 1988 και 2005 αναδείχθηκε Πρωταθλητής Ε.Σ.ΠΕ.Α-Η., ενώ το 2007 Πρωταθλητής της διαδόχου της, Ε.Σ.ΠΕ.Π.
Συμμετείχε κατά τις χρονιές 2001 και 2002 στη Β' Εθνική Κατηγορία, ενώ το 2004 και το 2006 στη Γ' Εθνική Κατηγορία. Ο αθλητής του Απόλλωνα, Μένιος Ρουμελιώτης αγωνίστηκε στην Εθνική Ελλάδος.
Κατά την αγωνιστική περίοδο 2010-11 συμμετείχε στο Πρωτάθλημα της Α' Κατηγορίας Ανδρών της Ε.Σ.ΠΕ.Π., παραμένοντας στην κατηγορία και για την επόμενη χρονιά.
Τμήμα πετοσφαίρισης γυναικών
right|thumb|200px|Το Κλειστό Γυμναστήριο του Απόλλωνα στην Πάτρα.
Ιστορικό
Το τμήμα πετοσφαίρισης γυναικών του Απόλλωνα Πατρών έχει κατακτήσει δύο Πρωταθλήματα Ε.Σ.ΠΕ.Π.: το 2007 και το 2008. Στη δεύτερη περίπτωση αυτό μεταφράστηκε σε άνοδο στην Α2 Εθνική Κατηγορία.
Κατά την αγωνιστική περίοδο 2009-10, συμμετείχε στο Πρωτάθλημα της Α2 Εθνικής Κατηγορίας Γυναικών, καταλαμβάνοντας την 6η θέση. Στο θεσμό του Κυπέλλου Ελλάδος αποκλείστηκε στη Β' Φάση, γνωρίζοντας την ήττα με 3-0 από τον Άρη Θεσσαλονίκης.
2010-2011
Κατά την αγωνιστική περίοδο 2010-11 συμμετείχε στο Πρωτάθλημα της Α2 Εθνικής Κατηγορίας Γυναικών. Στην τελική βαθμολογική κατάταξη κατέλαβε την 7η θέση σε σύνολο 8 ομάδων, παραμένοντας στην ίδια κατηγορία και την επόμενη χρονιά.
Πρόεδρος του συλλόγου είναι ο Ανδρέας Μολφέτας και έφορος του τμήματος πετοσφαίρισης γυναικών η Αθανασία Χατζηβασιλείου. Καθήκοντα προπονήτριας διατηρεί η Ελένη Λεγάτου. Το ρόστερ για την περίοδο 2010-11 απαρτίζουν οι αθλήτριες:
Τμήμα ποδοσφαίρου
Το τμήμα ποδοσφαίρου ήταν το πρώτο που δημιουργήθηκε το 1926 και το μοναδικό έως το 1945. Πρωταγωνιστούσε στα πρωταθλήματα της Ε.Π.Σ. Αχαΐας κατακτώντας πολλά πρωταθλήματα μαζί με την Παναχαϊκή, τον Ολυμπιακό, τον Πατραϊκό και τη Θύελλα. Έδρα της ομάδας ήταν το γήπεδο του Ολυμπιακού, το σημερινό Γήπεδο Προσφυγικών. Έχει αγωνιστή μία φορά στην Γ' εθνική την περίοδο 1966-67 και έχει 21 συμμετοχές στο κύπελο Ελλάδος.
Ίδρυση και τα πρώτα χρόνια 1926-1944
Ξεκίνησε από την Β' κατηγορία του πρωταθλήματος Πατρών το 1926-27 όπου ανέβηκε την ίδια χρονιά στην Α'. Στην Α΄παρέμεινε έως το 1929-30 που υποβιβάστηκε για να ανέβει ξανά την περίοδο 1933-34 όπου και ήταν η τελευταία φορά που αγωνίστηκε σε μικρότερη κατηγορία. Στην πορεία του απορρόφησε και την "Ένωση Αγίου Διονυσίου" κι αργότερα την "Ένωση Αγίου Ανδρέα". Το 1933 σε αγώνα της Β' ομάδας με τον Εθνικό Πατρών σκοτώθηκε σε σύγκρουση με τον αντίπαλο επιθετικό ο τερματοφύλακας της ομάδας Γιάννης Φωτίου.
Η 2η περίοδος 1945-1967
Μετά τον Β΄παγκόσμιο πόλεμο ο Απόλλωνας κατέβασε στο πρωτάθλημα την καλύτερη ομάδα της ιστορίας του που του χάρισε και τους πρώτους τίτλους. Πρόεδρος της ομάδας αυτή την περίοδο είναι ο Θεμιστοκλής Αντωνόπουλος. Η πρώτη μεγάλη επιτυχία του Απόλλωνα ήταν η κατάκτηση του κυπέλλου με σκορ 2-0 και με αντίπαλο τον Αχιλλέα το 1945. Την επόμενη χρονιά, 1945-46, έρχεται το πρώτο από τα τρία συνεχόμενα πρωταθλήματα (1946-47 και 1947-48) την ίδια χρονιά στον τελικό της ένωσης. νίκησε και τον πρωταθλητή του περιφερειακού αλλά έχασε τις επόμενες δύο περιόδους από τον Παναιτωλικό. Το 1946-47 χάνει στον τελικό κυπέλλου από την Παναχαϊκή με 1-0, την επόμενη περίοδο όμως, 1947-48, καταφέρνει να το κατακτήσει. Μερικοί από τους παίκτες που έδωσαν αυτούς τους τίτλους στον Απόλλωνα ήταν οι : Στ. Ανδρούτσος, Ηλίας Γαρουφαλιάς, Σκούρτης, Βλασόπουλος, Γκούσης, Ανδρέας Κοκυλάδας, Ανδρέας Τσούκας, Βασίλης Λινάτσας, Μυλωνάς, Κορδάς, Ντίνος Αθανασίου κ,α,.
Από το 1954 ο σύλλογος περνά περίοδο κατάπτωσης, κάποιες χρονιές μάλιστα δίνει αγώνες διαβάθμισης με ομάδα της Β' κατηγορίας αλλά παραμένει στην Α'
Το 1967, όταν με τον αναγκαστικό νόμο της Χούντας των Συνταγματαρχών συγχωνεύτηκε με άλλα σωματεία και ιδρύθηκε ο σύλλογος Α.Π.Σ. Πάτραι. Έκτοτε το τμήμα δεν ιδρύθηκε ξανά.
Τμήμα επιτραπέζιας αντισφαίρισης
Η μεγαλύτερη διάκριση του τμήματος πινγκ πονγκ είναι η κατάκτηση του Πρωταθλήματος Ελλάδος Νέων το 1971 και το 1972, καθώς και η τέταρτη θέση το 1974. Την ομάδα αυτή αποτελούσαν οι: Ζήκος Δημήτριος, Γλαράκης Γιώργος, Ρουσόπουλος Γεράσιμος και Καλογριόπουλος Σπύρος.
Το τμήμα σήμερα είναι ανενεργό.
Τμήμα στίβου
Το τμήμα ιδρύθηκε το 1947 επί προεδρίας Θεμιστοκλή Αντωνόπουλου. Συμμετείχε στις τοπικές διοργανώσεις της ΤΕ ΣΕΓΑΣ όπου οι αθλητές του κατακτούσαν μετάλλια. Το 1952 πήρε μέρος στο πανελλήνιο πρωτάθλημα εφήβων ανωμάλου δρόμου χωρίς διάκριση. Ο αθλητής του συλλόγου Νίκος Οικονόμου ήταν πολλέςφορές πρώτος στον αγώνα Θυσίας Πάτρα - Καλάβρυτα.
Σήμα
right|thumb|100px|Εκδοχή του εμβλήματος
Το σήμα της ομάδας έχει μεταβληθεί με το πέρασμα των ετών. Σύμφωνα με τις ποιο πρόσφατες τροποποιήσεις που δέχτηκε, το έμβλημα απεικονίζει τον Απόλλωνα, έναν εκ των δώδεκα θεών του Ολύμπου. Επίσης, σε ορισμένες εκδοχές αναφέρεται το έτος ίδρυσης, ενώ σε κάποιες άλλες αναγράφεται και η ονομασία του συλλόγου.
Εξωτερικοί σύνδεσμοι
* Κατηγορία:Αθλητικοί σύλλογοι Αχαΐας Κατηγορία:Ιδρύσεις αθλητικών συλλόγων το 1926 Κατηγορία:Ανενεργές ποδοσφαιρικές ομάδες Ελλάδας Κατηγορία:Ελληνικοί σύλλογοι πετοσφαίρισης Κατηγορία:Ελληνικοί σύλλογοι στίβου Κατηγορία:Ελληνικοί σύλλογοι ποδηλασίας Κατηγορία:Ελληνικοί σύλλογοι επιτραπέζιας αντισφαίρισης Κατηγορία:Ιδρύσεις ποδοσφαιρικών ομάδων το 1926 Κατηγορία:Σωματεία Ε.Σ.ΠΕ.Π.
Ρότζερ Ζελάζνυ
Ο Ρότζερ Ζελάζνυ ή (απλοποιημένη γραφή) Ζελάζνι (Roger Zelazny, 13 Μαΐου 1937 – 14 Ιουνίου 1995) ήταν Αμερικανός συγγραφέας επιστημονικής φαντασίας, γνωστός και με το ψευδώνυμο Χάρισον Ντένμαρκ (Harrison Denmark).
Βιογραφικά στοιχεία
Σπούδασε αγγλική γλώσσα στο Πανεπιστήμιο Κολούμπια. Από το 1962 δημοσίευσε το πρώτο του διήγημα με τίτλο «Passion Play» στο περιοδικό Amazing, αλλά εργάστηκε για κάποια χρόνια στη Διεύθυνση Κοινωνικής Ασφάλισης της Βαλτιμόρης (1962–1969) μέχρι να αποφασίσει να αφιερωθεί ολοκληρωτικά στη συγγραφή. Έχει τιμηθεί με τα βραβεία Επιστημονικής Φαντασίας Νέμπιουλα της Ένωσης Αμερικανών Συγγραφέων Επιστημονικής Φαντασίας και Χιούγκο του αναγνωστικού κοινού.
385 Ίλματαρ
Η Ίλματαρ (Ilmatar) είναι μεγάλος αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 7,49. Ανακαλύφθηκε το 1894 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από το ομώνυμο θηλυκό πνεύμα του ανέμου στο φινλανδικό έπος Καλεβάλα.
Φυσικά χαρακτηριστικά
Η μέση διάμετρος της Ίλματαρ εκτιμάται σε 91,5 χιλιόμετρα (από δεδομένα του IRAS), ενώ η μάζα της εκτιμάται σε 803 τρισεκατομμύρια τόνους για μέση πυκνότητα 2 gr/cm³. Ο φασματικός της τύπος είναι S (λιθώδης), ενώ το άλβεδό της είναι 0,213 (από δεδομένα του IRAS). Η Ίλματαρ περιστρέφεται γύρω από τον εαυτό της μία φορά κάθε περίπου 62 ώρες και 21 λεπτά, μία εξαιρετικά αργή περιστροφή για αστεροειδή. Η θερμοκρασία στην επιφάνειά της εκτιμάται σε 115 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Ιλματαρ
Τζαμού
Η πόλη του Τζαμού είναι πόλη στην περιοχή Τζαμού και Κασμίρ, στην αμφισβητούμενη περιοχή ανάμεσα στην Ινδία, την Κίνα και το Πακιστάν. Είναι μια από τις δύο πρωτεύουσες της περιοχής αυτής. Ο ταχυδρομικός κώδικας είναι ο 180001. Επίσημες γλώσσες είναι τα Ούρντου και τα Αγγλικά, αλλά ομιλούνται τα Ντόγκρι, τα Παντζάμπι και τα Χίντι. Στην απογραφή του 2011 είχε πληθυσμό 657.314 κατοίκων.
Διοικείται από δημοτική επιχείριση.
Ετυμολογία
Σύμφωνα με την τοπική παράδοση, το Τζαμού έλαβε το όνομά του από τον ιδρυτή του, τον Ραγιά Τζαμπουλοτσάν, ο οποίος πιστεύεται ότι κυβέρνησε την περιοχή τον 9ο αιώνα. Η τοπική παράδοση αναφέρει ότι η πόλη είναι 3000 ετών, αλλά αυτό δεν υποστηρίζεται από ιστορικούς.
Άγιος Υάκινθος
Θεωρείται άγιος από την Ορθόδοξη και την Καθολική εκκλησία. Θεωρείται επίσης και ως ο Άγιος του Έρωτα, σε μια εποχή που υπήρχε η βαλεντιανή βιοτεχνία.
Βιογραφία
Γεννήθηκε το 78 μ.Χ. Κατάγονταν από την Καισάρεια και υπηρέτησε σαν θαλαμηπόλος του Τραϊανού. Επειδή δεν ακολουθούσε τις ειδωλολατρικές θυσίες των Ρωμαίων έγινε αντιληπτό ότι ήταν αλλόθρησκος και ο Τραϊανός έδωσε διαταγή να του δίνεται τροφή μόνο από σφάγια των θυσιών στην φυλακή. Πέθανε από πείνα σε ηλικία 20 ετών.
Η μνήμη του
Η μνήμη του εορτάζεται στις 3 Ιουλίου.
Ξωκλήσια
Στην Αχαΐα υπάρχουν επίσης δύο ξωκλήσια αφιερωμένα στην μνήμη του αγίου: το ένα στο θέρετρο της 116 Πτέρυγας Μάχης Αράξου -κοντά στο χωριό Καλαμάκι- και το άλλο εντός του Χιονοδρομικού κέντρου Καλαβρύτων.
Στις Κυκλάδες στο νησί της Μυκόνου στην περιοχή του Πανόρμου και συγκεκριμένα στο συγκρότημα κατοικιών Yakinthos Residence υπάρχει επίσης ξωκλήσι αφιερωμένο στον Άγιο. Τα θυρανοίξια έκανε ο Μητροπολίτης Σύρου Δωρόθεος Πολυκανδριώτης
Παραπομπές
Υακινθος
Διαίρεση Μίμενσινγκ
Η Διαίρεση Μίμενσινγκ (βεγγαλικά: ময়মনসিংহ বিভাগ) είναι μια από τις οκτώ διαιρέσεις του Μπαγκλαντές. Έχει έκταση 10.485 τ.χλμ. και πληθυσμό 11.370.000 κατοίκων στην απογραφή του 2011. Δημιουργήθηκε το 2015 από επαρχίες που προηγουμένως αποτελούσαν μέρος της Διαίρεσης Ντάκα. Εδρεύει στο Μίμενσινγκ της ομώνυμης επαρχίας.
Ιστορία
αριστερά|μικρογραφία|Επαρχιακός Χάρτης της Βεγγάλης, που δείχνει την Μεγαλύτερη Επαρχία Μίμενσινγκ (μαζί με τις σημερινές επαρχίες Τανγκάιλ και Κισορεγκάντζ) το 1917. Η Ευρύτερη Περιφέρεια Μίμενσινγκ (η επαρχία Μίμενσινγκ μαζί με έξι άλλες γειτονικές επαρχίες) δημιουργήθηκε ως επαρχία Μίμενσινγκ από τη Βρετανική κυβέρνηση της Ινδίας το 1787. Αργότερα αναδιοργανώθηκε σε δύο φάσεις σε έξι επαρχίες: Μίμενσινγκ, Κισορεγκάντζ, Νετρακόνα, Τανγκάιλ, Τζαμαλπούρ και Σερπούρ.
Στις 12 Ιανουαρίου 2015 η πρωθυπουργός Σεΐχ Χασίνα ανακοίνωσε την ίδρυση της διαίρεσης Μίμενσινγκ. Αρχικά θα περιλαμβάνονταν έξι επαρχίες (αυτές που περιλάμβανε η αρχική επαρχία Μίμενσινγκ του 1787), οι οποίες θα αποσπούνταν από την διαίρεση της Ντάκα. Ωστόσο, ενώ τέσσερις επαρχίες ήταν πρόθυμες για την ίδρυση νέας διαίρεσης, οι άνθρωποι στις επαρχίες Τανγκάιλ και Κισορεγκάντζ επιθυμούσαν να παραμείνουν μέρος της Διαίρεσης Ντάκα. Στις 14 Σεπτεμβρίου 2015, η διαίρεση δημιουργήθηκε επίσημα ως μια διαίρεση αποτελούμενη από τέσσερις επαρχίες.
Διοικητικές διαιρέσεις
Τα στοιχεία των απογραφών του 1991, 2001 και 2011 προέρχονται από την πτέρυγα Απογραφής Πληθυσμού της Στατιστικής Υπηρεσίας του Μπανγκλαντές. Τα στοιχεία της απογραφής του 2011 βασίζονται στα προκαταρκτικά αποτελέσματα.
Εξωτερικοί σύνδεσμοι
Μιμενσινγκ
Κώστας Μαργέλης
Ο Κώστας Μαργέλης (28 Φεβρουαρίου 1918 – 19 Νοεμβρίου 2003) ήταν Έλληνας ζωγράφος, χαράκτης, γλύπτης, μορφολόγος, διακοσμητής και καθηγητής σχεδίου (Ελεύθερου – Διακοσμητικού - προοπτικού – κατασκευαστικού και ρυθμολογίας).
Βιογραφία
Γεννήθηκε στο Νικολάγεφ της τότε αυτοκρατορικής Ρωσίας (σημερινής Ουκρανίας) το 1918.
Ήταν το τρίτο παιδί του Γιώργου Μαργέλη από τη Λευκάδα (Επτάνησα) και της Κοραλίας Βεζεστενλή από τα Ταταύλα της Κωνσταντινούπολης.
Η κλίση του στη ζωγραφική τον ώθησε να ασχοληθεί με τις Εικαστικές Τέχνες.
Μαθήτευσε κοντά σε σπουδαίους δασκάλους όπως ο χαράκτης Δημήτριος Γαλάνης, η ζωγράφος Τζένη Μανούση, ο γλύπτης Θανάσης Απάρτης και ο Γάλλος διακοσμητής Πωλ Πατρινό.
Διετέλεσε Καθηγητής στη ΣιβιτανίδειοΤεχνική Σχολή (1950 – 1967) και στη Διπλάρειο Βιοτεχνική Σχολή (1948 – 1968).
Ήταν ιδρυτικό μέλος του Καλλιτεχνικού Επιμελητηρίου Εικαστικών Τεχνών Ελλάδος (ΕΕΤΕ), και από το 1965, Σύνεδρο Μέλος.
Ήταν επίσης από τα Ιδρυτικά και Διοικητικά μέλη της Λέσχης Ελλήνων Καλλιτεχνών και της Λέσχης Διακοσμητών.
Το 1972 προσελήφθη στην Τεχνική υπηρεσία του ΟΔΔΕΠ (Οργανισμός Διοίκησης - Διαχείρισης Εκκλησιαστικής Περιουσίας), ως Ζωγράφος, Μορφολόγος Διακοσμητής (Α.Μ. 11).
Γλυπτικό έργο του από ορείχαλκο είναι η Λάρνακα του Παλαιών Πατρών Γερμανού, καθώς και πολλά μικρά γλυπτά από μόλυβδο, χαλκό, γύψο, μάρμαρο και πωρόλιθο.
Το 1974  πήρε μέρος  σε έκθεση Αγιογραφίας στην Αθήνα,  της οποίας διακόσμησε και το εξώφυλλο του καταλόγου
Ως ζωγράφος και χαράκτης έλαβε μέρος:
-Στην Επαγγελματική Καλλιτεχνική Έκθεση στο Αρχαιολογικό Μουσείο της Αθήνας, κατά την περίοδο της Κατοχής
-Σε 4 Πανελλήνιες Εκθέσεις από το 1945 – 1975.
-Τον Γενάρη του 1959 πραγματοποίησε την Α΄ ατομική του έκθεση στην Γκαλερί «Τέχνη» με 61 κομμάτια Ζωγραφικής – Χαρακτικής – Γλυπτικής και Σχέδια με μολύβι, σινική μελάνη και έργα με ξυσμένο γυαλί.
-Σε 4 ομαδικές εκθέσεις από το 1959 – 1963 (Γκαλερί «Τέχνη»)
-Σε ομαδική έκθεση στη Φλωρεντία (Ιταλία), το 1963.
-Σε ομαδικές θερινές εκθέσεις κατά τα έτη 1965 και 1966.
-Το 1972 πραγματοποίησε την Β΄Ατομική του έκθεση στην Γκαλερί «MOND ART’S» στο Παλαιό Φάληρο. Εξέθεσε 41 έργα όλα με σινική μελάνη.
-Σε ομαδική έκθεση (1972) στον «Παρνασσό».
-Το 1975 βραβεύτηκε με αργυρό μετάλλιο στα «Κηφίσεια ’75».
-Κατά τον εορτασμό της «Παγκόσμιας Εβδομάδας Τέχνης» εκτέθηκε εντυπωσιακή ολόγλυφη μακέτα του αρχοντικού σπιτιού Βεροιας, στο Πολεμικό Μουσείο και Ζωγραφικά του έργα στα Γραφεία της εφημερίδας «Διαμαρτυρία».
-Σε ομαδική έκθεση Θρησκευτικής Τέχνης στη Λέσχη Ελλήνων Καλλιτεχνών το έτος το 1976.
-Συμμετείχε σε πολλές ομαδικές εκθέσεις μέχρι το 1982.
-Το 1982 πήρε μέρος σε ομαδική έκθεση της Διεθνούς Ένωσης Καλών Τεχνών (IAG), στην αίθουσα του Ωδείου Αθηνών.
-Επίσης το 1984 πραγματοποίησε την Γ΄Ατομική του έκθεση (Ζωγραφική – Διακοσμητική και Αρχιτεκτονικές Συνθέσεις), στο Κέντρο Βιβλίου και Επικοινωνίας της Αποστολικής Διακονίας της Εκκλησίας της Ελλάδος.
-Σε ομαδική έκθεση στην Ακαδημία Κρήτης -στο Κολυμπάρι του νομού Χανίων- με θέμα «Πρόσωπο με πρόσωπο».
-Σε ομαδική έκθεση το 1985, στη Νέα Χαλκηδόνα (Αθήνα), στα πλαίσια «Η Τέχνη στους Δήμους».
-Το 1985 συμμετείχε με ολόγλυφη μακέτα, σε διαγωνισμό που είχε προκηρύξει ο Δήμος Γαλατσίου, για Μνημείο Εθνικής Αντίστασης σε ένα από τα νταμάρια της περιοχής (Αγχεσμός ή Τουρκοβούνια), με θέατρο, ιατρείο, χώρους στάθμευσης και αναψυχής
-Σε ομαδική έκθεση το 1986, στο Πνευματικό Κέντρο του Δήμου της Αθήνας, με την «IAG».
-Σε ομαδική έκθεση στην Ελληνοαμερικανική Ένωση «Dowling College» το έτος 1989.
-Το 1994 ο Δήμος Γαλατσίου τίμησε τον Κώστα Μαργέλη, πραγματοποιώντας στην αίθουσα του Πνευματικού Κέντρου του Δήμου Γαλατσίου «Θάνος Κωτσόπουλος», αναδρομική έκθεση, παρουσιάζοντας μέρος της καλλιτεχνικής του εργασίας, με έργα ζωγραφικής –χαρακτικής – γλυπτικής – διακοσμητικής και αρχιτεκτονικών μελετών.
Έργα του βρίσκονται:
Στο Υπουργείο Παιδείας, στο Δήμο της Αθήνας, στο Δήμο Πειραιωτών, στη Μητρόπολη Νικαίας, στο Διεθνές Διορθόδοξο Κέντρο Αθηνών Ιεράς Μονής Πεντέλης, στην Αποστολική Διακονία της Εκκλησίας της Ελλάδος, στη Μονή Κερνίτσας (Αρκαδία), στην Ακαδημία Κρήτης (Κολυμπάρι – Χανιά), σε πολλές ιδιωτικές συλλογές, καθώς και σε πολλές συλλογές διαφόρων Πνευματικών και Πολιτιστικών Ιδρυμάτων και Οργανισμών του εσωτερικού και του εξωτερικού (Γερμανία, Ιταλία, Γαλλία, Αγγλία, Καναδά, Αμερική κλπ).
Ως Διακοσμητής – Μορφολόγος
Από το 1938 – 1940 συνεργάστηκε με τον Γάλλο διακοσμητή Paul Patrino στην Αθήνα, διακοσμώντας επαύλεις και καταστήματα.
Όταν υπηρετούσε τη θητεία του στον Ελληνικό Στρατό (1945 – 1948) στο Κέντρο Υποδοχής και Εκπαιδεύσεως Τεχνιτών καθώς και στη Σχολή Εκπαιδεύσεως Τεχνιτών, διακόσμησε και διαμόρφωσε τα κτήρια και τις αίθουσες των Σχολών. Επίσης τοιχογράφησε τα εκπαιδευτικά θέματα και εικονογράφησε τα βιβλία.
Κατά την περίοδο που υπηρετούσε ως Καθηγητής σχεδίου στη Σιβιτανίδειο Σχολή, εκπόνησε μελέτες για πολλά δημόσια Καταστήματα όπως: Υπουργεία, (Παιδείας - Θρησκευμάτων, Εσωτερικών, Στρατιωτικών, Εμπορίου – Βιομηχανίας, Εξωτερικών), Νομαρχία Πειραιά, Ελεγκτικό Συνέδριο, Πανεπιστήμια (Αθηνών και Πατρών), Ανωτάτη Σχολή Εμπορικών και Οικονομικών Επιστημών, Γεωπονική Σχολή, Νοσοκομεία (Ζακύνθου, Γεν. Κρατικό Αθηνών, Αλεξάνδρα) κ.λ.π. επιβλέποντας ο ίδιος τις εργασίες αυτές.
Είχε εκδόσει Λευκώματα με μορφές επίπλων, φωτιστικών και άλλων αντικειμένων καθώς και Λεύκωμα με σιδερένιες καλλιτεχνικές κατασκευές.
Ως ιδιώτης Διακοσμητής – Μορφολόγος συνέταξε και επέβλεψε διακοσμητικές εργασίες όπως: Κέντρο Αποκαταστάσεως Τραυματιών (ΚΑΤ), Μαιευτήριο Αθηνών, Φαρμακείων (Δεμένεγα και Αξιώτη), Κέντρο Bar “Canale” στον Ισθμό της Κορίνθου, Μουσείο Βοτανικής Γουλανδρή κ.λ.π.
Από το 1969 ασχολήθηκε ιδιαίτερα με την Εκκλησιαστική Τέχνη.
Επίσης έχει στην κατοχή του ολοκληρωμένη μελέτη συγκροτήματος κτηρίων, που απαρτίζουν μία σύγχρονη Ακαδημία Επιστημών και Τεχνών της Χριστιανικής Εκκλησίας (Ναός νέου Τύπου, Βαπτιστήριο, Σχολές Θεωρητικές και Εργαστήρια, Σχολή Μουσικής, Αίθουσες Σεμιναρίων και προβολών, Οικοτροφείο, Βιβλιοθήκη, Διοικητικές Υπηρεσίες, Κήποι κ.λ.π.), με σκοπό την σωστή Καλλιέργεια και Εκπαίδευση Στελεχών, προς συνέχιση και ανάπτυξη της Παράδοσης πάνω στην Τέχνη γενικά και ειδικά στην Εκκλησιαστική Τέχνη.
Μετά τη συνταξιοδότησή του, ο Κώστας Μαργέλης, συνέχισε να εργάζεται στο Ατελιέ του στο Γαλάτσι.
Στα 25 του, παντρεύτηκε την Ευφροσύνη Κουτσούγερα από τη Βλαχέρνα Αρκαδίας. Μαζί απέκτησαν δύο παιδιά τον Γιώργο Μαργέλη (επίσης Εικαστικό καλλιτέχνη και διακοσμητή) και την Κοραλία Μαργέλη (Καθηγήτρια Αισθητικής Τέχνης και συνεργάτιδα στην εφημερίδα «ΗΧΩ» του Γαλατσίου-Λαμπρινής-Κυπριάδου).
Ταξίδεψε στην Ιταλία και Γαλλία όπου επισκέφτηκε και μελέτησε το Έργο των Μεγάλων Καλλιτεχνών όλων των εποχών. Ταξίδεψε ακόμη στην Ελβετία και στην Τουρκία καθώς και σε όλα σχεδόν τα μέρη της Ελλάδας.
Ο Κώστας Μαργέλης έφυγε για πάντα απ’ τη ζωή στις 19 Νοεμβρίου του 2003 σε ηλικία 85 ετών κτυπημένος από τη νόσο Alzheimer (Νόσος Αλτσχάιμερ). Τάφηκε στο Κοιμητήριο της Βλαχέρνας (Αρκαδία), σε οικογενειακό τάφο.
Εξέδωσε εγχειρίδιο για τους μαθητές του (Δωρεάν προσφορά) με τίτλο «Το ελεύθερο Σχέδιο», στο οποίο περιέχονται τα βήματα για το προοπτικό και το ελεύθερο σχέδιο και οι φωτοσκιάσεις.
Παραπομπές
Κατηγορία:Έλληνες ζωγράφοι Κατηγορία:Έλληνες χαράκτες
Εμμανουήλ Β. Κεφαλογιάννης
Ο Εμμανουήλ Κεφαλογιάννης (Ανώγεια, 23 Απριλίου 1914 ή 1916 - Αθήνα, 16 Οκτωβρίου 2003), του Βασιλείου, ήταν Έλληνας δικηγόρος και πολιτικός. Εξελέγη βουλευτής Ηρακλείου υπηρετώντας από τη δεκαετία του '50 ως το 1964 και στη συνέχεια από το 1974 ως το 1990, συνολικά 16 χρόνια. Χρημάτισε επανειλημμένα υφυπουργός και υπουργός.
Σπουδές και αντιστασιακή δράση
Σπούδασε νομικά στο Πανεπιστήμιο των Αθηνών (πόλη στην οποία άσκησε αργότερα τη δικηγορία) και οικονομικές επιστήμες στην ΑΣΟΕΕ. Κατά τον Ελληνοϊταλικό Πόλεμο πολέμησε στο Μέτωπο και τραυματίστηκε. Στη συνέχεια ανέπτυξε αντιστασιακή δράση στην Κρήτη, για την οποία του απονεμήθηκαν αριστείο Ανδρείας, ο Πολεμικός Σταυρός και το Μετάλλιο Εξαιρέτων Πράξεων.
Πολιτική σταδιοδρομία
Εξελέγη βουλευτής Ηρακλείου με το Λαϊκό Κόμμα το 1950, με την ΕΡΕ το 1956, το 1958, το 1961 και το 1963.
Στη συνέχεια, έγινε ξανά βουλευτής με τη Νέα Δημοκρατία εκλεγείς τα έτη 1974, 1977, 1981, το 1985, τον Ιούνιο και τον Νοέμβριο του 1989, υπηρετώντας στο Κοινοβούλιο ως το 1990.
Υπηρέτησε ως υφυπουργός Οικισμού στην κυβέρνηση Καραμανλή από το 1958 ως το 1961. Έπειτα ήταν υπουργός Εμπορικής Ναυτιλίας στην τελευταία κυβέρνηση πριν τη χούντα και υφυπουργός Μεταφορών και Επικοινωνιών στην κυβέρνηση εθνικής ενότητας του Καραμανλή (26 Ιουλίου 1974 - 9 Οκτωβρίου 1974)
Αποσύρθηκε από τα κοινά μετά το 1990 και διορίστηκε διοικητής της Αγροτικής Τράπεζας της Ελλάδας, υπηρετώντας από το 1990 ως το 1993.
Οικογένεια
Ήταν παντρεμένος με την Αικατερίνη Καλογήρου και απέκτησαν δύο κόρες.
Θάνατος και κηδεία
Πέθανε στην Αθήνα το 2003 και κηδεύτηκε στις 18 Οκτωβρίου στον Μητροπολιτικό Ναό του Ηρακλείου (στον Άγιο Μηνά).
Βόγιατζερ
Η λέξη Βόγιατζερ μπορεί να αναφέρεται στα εξής:
B2H2O
Κατηγορία:Αποσαφηνίσεις χημικών τύπων
386 Σιεγένη
Η Σιεγένη (Siegena) είναι πολύ μεγάλος αστεροειδής της Κύριας Ζώνης με απόλυτο μέγεθος (όπως ορίζεται για το Ηλιακό Σύστημα) 7,43. Ανακαλύφθηκε το 1894 από τον Γερμανό αστρονόμο Μαξ Βολφ, που παρατηρούσε από τη Χαϊδελβέργη, και πήρε το όνομά της από την πόλη Ζίγκεν της Γερμανίας.
Φυσικά χαρακτηριστικά
Η μέση διάμετρος της Σιεγένης εκτιμάται σε 165 χιλιόμετρα (από δεδομένα του IRAS), ενώ η μάζα της εκτιμάται σε 4,7 τετράκις εκατομμύρια τόνους για μέση πυκνότητα 2 gr/cm³. Ο φασματικός της τύπος είναι C (ανθρακούχος), ενώ το άλβεδό της είναι 0,069 (από δεδομένα του IRAS). Η Σιεγένη περιστρέφεται γύρω από τον εαυτό της μία φορά κάθε 9 ώρες και 46 λεπτά. Η θερμοκρασία στην επιφάνειά της εκτιμάται σε 105 ως 110 περίπου βαθμούς Κελσίου κάτω από το μηδέν.
Εξωτερικοί σύνδεσμοι
Σιεγενη
Evanescence (άλμπουμ)
To άλμπουμ Evanescence αποτελεί το τρίτο κατά σειρά για το συγκρότημα, μετά το The Open Door. Αρχικά, η κυκλοφορία του είχε προγραμματιστεί για το φθινόπωρο του 2010, αλλά αναβλήθηκε λόγω διαφόρων συνθηκών, που οδήγησαν το συγκρότημα σε επιμήκυνση του χρόνου προετοιμασίας, καθώς και στην αλλαγή παραγωγού. Στις 11 Απριλίου 2011, το συγκρότημα ξαναμπήκε στο στούντιο και η Amy Lee ανακοίνωσε τον Ιούνιο πως το νέο album θα κυκλοφορούσε τον Οκτώβριο.
Ιστορικό
Αν και η Amy είχε δηλώσει σε αρχικές συνεντεύξεις στο Spin.com και στο Gauntlet, το 2008, ότι είχε αρχίσει να γράφει νέο υλικό, μόλις το 2009 επιβεβαίωσε πως το συγκρότημα δουλεύει πάνω στο επόμενο album.
Σε posts που έκανε αργότερα στο EvThreads έδωσε γενικά στοιχεία σχετικά με το πώς θα μπορούσε να είναι το νέο υλικό και πώς εξελίσσεται το album.
"'Δε θέλω να πω πολλά για το πώς θα ακούγεται, επειδή πολλά θα αλλάξουν μέχρι το τέλος, αλλά είναι... κάτι που δεν θα περιμένατε. Σίγουρα δεν είναι χαρούμενη μουσική, αλλά δεν είναι ούτε σαν να πεθαίνει κάποιος όλη την ώρα. Είναι σκοτεινό, σαρκαστικό, ευχάριστο, περίεργο, οικείο και πολύ διαφορετικό ταυτόχρονα.'"
"Έχει πέσει πολύ γράψιμο αυτό το καλοκαίρι και αρχίζω να ενθουσιάζομαι πραγματικά. Ο καλός μου φίλος Will τυχαίνει να είναι επίσης ένας εκπληκτικός παραγωγός, συνθέτης και προγραμματιστής (τυχερή είμαι!) και έχουμε εντρυφήσει σε πολύ ενδιαφέρον υλικό τώρα τελευταία... Δεν λέω τίποτα ακόμα. Ο Terry και εγώ δουλεύουμε μαζί αυτή την εβδομάδα στο σπίτι μου όπως τον παλιό καλό καιρό και η ζωή είναι αρκετά όμορφη'"
Κατά τη διάρκεια του 2009 η Amy συνέγραψε το μεγαλύτερο μέρος του album με τον Will "Will "Science" Hunt στη Νέα Υόρκη και στο Τέξας. Οι δύο τους είχαν δημιουργήσει και ηχογραφήσει από κοινού το μεγαλύτερο μέρος του ηλεκτρονικού μουσικού προγραμματισμού που ήταν να χρησιμοποιηθεί στον νέο δίσκο Η Amy είχε επίσης γράψει μουσική με τον Terry Balsamo και τον Tim McCord.
To 2010, οι Evanescence επισήμως μπήκαν στο studio στις 22 Φεβρουαρίου για να ξεκινήσουν την τελική ηχογράφηση με τον παραγωγό Steve Lillywhite, που είναι γνωστός για τις συνεργασίες του με συγκροτήματα όπως οι U2 και οι Rolling Stones. Ο Will Hunt επέστρεψε ως ο drummer του συγκροτήματος με τον Will "Science" Hunt επίσης να συνεργάζεται με το συγκρότημα ως προγραμματιστής και δευτερεύων drummer. Ο Dave Campbell επίσης θα επέστρεφε για την οργάνωση της ορχήστρας.
The Lillywhite Sessions (2010)
Σε συνεντεύξεις με το Spin.com και το Rolling Stone, η Amy μίλησε για τη δουλειά του συγκροτήματος με τον Steve Lillywhite και την δημιουργική διαδικασία για το album. Είπε πως η μουσική θα είναι μία μίξη "σαρκαστικής οργής" και ότι θα έχει μία προφανή ηλεκτρονική επήρεια, η έμπνευση της οποίας προήλθε από καλλιτέχνες όπως η Bjork, οι Massive Attack και οι Portishead. Το album θα περιελάμβανε ένα "ουράνιο τόξο ήχων" με κάποια τραγούδια απίστευτα βαριά και άλλα εντελώς χαλαρά. Το συγκρότημα επίσης στόχευε "να πάρει συνθετικούς και ατμοσφαιρικούς ήχους και να βρει έναν τρόπο να θολώσει τη γραμμή μεταξύ οργανικού και συνθετικού."
"Πολύ 'electro' κουβέντα σχετικά με το νέο μας album. Αυτό δεν τα περιλαμβάνει όλα. Οι επιρροές περιέχουν: Rock, electronica, pop, classical, hip hop...Industrial, eastern, dark soul..." RT @: Καμία ιδέα για τον τίτλο του album; /Το προσπαθώ. Είναι δύσκολο επειδή η μουσική και τα θέματα είναι τόσο διαφορετικά. Θέλεις να βοηθήσεις; · Μερικές εμπνεύσεις: άγνωστοι κόσμοι, η άβυσσος του ωκεανού, η ζωή στα όνειρα, η δύναμη, η απαγκίστρωση, η αγάπη και οι ψεύτες...
Αν και η πρόοδος πάνω στο album φαινόταν να πηγαίνει καλά, στις 21 Μαΐου η Amy έγραψε ένα post στο EvThreads, στο οποίο δήλωσε πως το συγκρότημα θα έπαιρνε χρόνο εκτός studio για να γράψει περισσότερη μουσική. Επίσης, είπε πως η δισκογραφική εταιρία περνούσε μία "περίοδο αβεβαιότητας" που σίγουρα θα επηρέαζε την πρόοδο του album. Για το υπόλοιπο του 2010, τηρήθηκε σιγή από το συγκρότημα σχετικά με το νέο album, αλλά μία συνέντευξη με τον Will Hunt έδειξε πως υπάρχει πρόοδος, και πιο συγκεκριμένα πως "Τελευταία, τους τελευταίους μήνες, υπάρχει μία πραγματική δυναμική στο συγκρότημα. Η κατάσταση τώρα είναι περισσότερο ομαδική. "
Το Φεβρουάριο του 2011, η Amy έγραψε στο EvThreads πως το συγκρότημα θα συναντιόταν την επόμενη εβδομάδα για να αρχίσουν την προ-παραγωγή του album εκ νέου. Τελικά, τον Απρίλιο το συγκρότημα ανακοίνωσε πως το album θα κυκλοφορούσε το φθινόπωρο του 2011. Φάνηκε όμως πως το συγκρότημα δεν συνεργαζόταν πλέον με τον Steve Lillywhite και είχε αλλάξει παραγωγό, με τον Nick Raskulinecz να είναι ο νέος.
Η Amy αποκάλυψε σε μία συνέντευξη στο Spin.com τους λόγους για τους οποίους το συγκρότημα βρέθηκε ξαφνικά εκτός studio και με την ανάγκη για νέο παραγωγό.
"'Δεν έβγαινε σωστό,' λέει η Lee. 'Ο Steve δεν ήταν ο κατάλληλος. Ήμασταν σε αυτό το πειραματικό ταξίδι, δοκιμάζοντας μία σειρά από νέα πράγματα, κοιτάζοντας τι θα ταίριαζε. Έγραψα πολύ χωρίς το συγκρότημα. Και μετά, όταν προσπαθήσαμε να φέρουμε τους δύο κόσμους κοντά, δεν δούλευε.'"
Nick Raskulinecz Sessions (2011)
Αφού το συγκρότημα βρέθηκε εκτός studio και σταμάτησε τη συνεργασία με τον Steve Lillywhite, η Amy ανέφερε πως το μέλλον του συγκροτήματος δεν ήταν ξεκάθαρο. Κατά τη διάρκεια αυτής της περιόδου αβεβαιότητας, το συγκρότημα βρέθηκε και δούλεψε πάνω στο υλικό ομαδικά. Ακόμη (Ιούλιος 2011) δεν είναι ξεκάθαρο ποια κομμάτια άλλαξαν ή απορρίφθηκαν μετά τη συνεργασία του συγκροτήματος με τον Steve Lillywhite.
Μετά οι Evanescence, το συγκρότημα των προσλαμβανόμενων μουσικών υπό το όραμα της Lee, έγιναν ένα πραγματικό συγκρότημα. Η Lee, ο κιθαρίστας Terry Balsamo, ο μπασίστας Tim McCord, ο drummer Will Hunt, και ο προγραμματιστής Will "Science" Hunt (ναι, και οι δύο έχουν το ίδιο όνομα) συναντήθηκαν και άρχισαν να ξαναδουλεύουν τα τραγούδια της Lee και να γράφουν νέο υλικό.
"'Δεν έχω ξανανιώσει μεγαλύτερη υποστήριξη από τα μέλη του συγκροτήματός μου', λέει η Lee. 'Έχουμε στηριχθεί πραγματικά ο ένας απ' τον άλλο. Και το να είναι όλοι μέρος αυτού του album, από την αρχή, είναι μία εντελώς νέα προσέγγιση για μας. Δεν υπάρχει κανένας που να έρχεται απλά να παίξει κιθάρα. Όλοι έχουν επενδύσει. Είμαστε περισσότερο ένα πραγματικό συγκρότημα τώρα παρά ποτέ.'"
Προσθέτει,"'Πήραμε τα καλύτερα τραγούδια που είχαμε, προσθέσαμε περισσότερα και τα ξαναδουλέψαμε ως ομάδα. Είναι πιο δυνατά από πριν... όταν ήταν περισσότερο μονοδιάστατα.'"
Παίρνοντας τα 19 τραγούδια που είχαν δημιουργήσει ως συγκρότημα, οι Evanescence μπήκαν στο studio με τον Nick Raskulinecz, που έχει παράγει albums για συγκροτήματα όπως οι Alice in Chains, οι Deftones, οι Foo Fighters και άλλα. Η Amy ανέφερε πως το να δουλεύεις με έναν heavy rock παραγωγό σήμαινε πως το album ήταν περισσότερο rock τότε παρά πριν. Επίσης είπε πως το συγκρότημα θα ενσωμάτωνε μία ποικιλία από νέους ήχους, όπως synths, άρπα και αρμόνια-αντίκες, με το Moog Tarus pedal να αναφέρεται συγκεκριμένα.
Η Amy επίσης αποκάλυψε έναν αριθμό από υποτιθέμενα κομμάτια για το album όπως τα My Heart Is Broken, Secret Door και Oceans. Για το στιχουργικό περιεχόμενο επίσης σημείωσε πως θα υπάρχει ποικιλία θεμάτων.
Εμπνέομαι από τη φύση," λέει η Lee. "Ο ωκεανός είναι ένα θέμα. Η στενοχώρια έχει γίνει ένα θέμα, χωρίς απαραίτητα να δίνεται κάποια λύση" Προσθέτει: "Η ζωή μπορεί να είναι δύσκολη κάποιες φορές. Αλλά πιστεύω πως απλά αρχίζει με το να παραδέχεσαι πως, 'OK, ο κόσμος δεν είναι τέλειος, πώς ζούμε μέσα σε αυτόν και δεν γινόμαστε αξιολύπητοι;'
"Υπήρξε πραγματική δυσκολία όταν προσπαθούσα να καταλάβω τι ήθελα να είναι αυτό το συγκρότημα. Θέλω οι Evanescence να νιώθουν παθιασμένοι. Είναι όλο σχετικό με τον να ψάχνεις τις απαντήσεις και να μην τις ξέρεις πάντα." Τον Ιούνιο του ίδιου έτους, η Amy αποκάλυψε επισήμως στο Twitter πως το album θα κυκλοφορούσε στις 4 Οκτωβρίου 2011 και ότι ο Troy McLawhorn θα επέστρεφε στο συγκρότημα. Στις 22 Ιουνίου, το Kerrang φιλοξενούσε στις σελίδες του μία συνέντευξη με την Amy Lee, στην οποία ανακοίνωσε ότι το νέο album θα είναι ομώνυμο του συγκροτήματος (Θα ονομάζεται "Evanescence").
Twitter
Μέχρι την εμφάνιση του συγκροτήματος στο Twitter, πολλά "Tweets" έδειχναν πως το συγκρότημα γράφει και ηχογραφεί demos για το επόμενο album.
Συμμετέχοντες Μουσικοί
Κατηγορία:Δισκογραφία των Evanescence Κατηγορία:Άλμπουμ του 2011
Πάνος Μεϊντάνης
Ο Προεπαναστατικός κλεφταρματολός Πάνος Μεϊντάνης έχει καταγωγή από την Κατούνα Ξηρομέρου Αιτωλοακαρνανίας και συγκεκριμένα από τον οικισμό του Αγίου Προκοπίου. Πολλές περιοχές είχαν Μεϊντάνη κατά την περίοδο της Επανάστασης και πριν. Η τουρκική λέξη «μεϊντάνης» σημαίνει «ληστής», «κλέφτης», πχ έλεγαν πάμε να κάνουμε Μεϊντάνι δηλαδή να βγούμε στο βουνό να κάνουμε ανταρσία. Στην Κατούνα Μεϊντάνης Πάνος προσδιορίζεται στην οικογένεια Ασβέστη που είχε καταγωγή από τον οικισμό. Στην συνέχεια θα σας δώσουμε όλα τα στοιχεία, πηγές, παραπομπές για την Δράση του.